Gordon Brown

James Gordon Brown (born 20 Februar 1951) is a British politician that wis Prime Meenister o the Unitit Kinrick an Leader o the Labour Pairty frae 2007 til 2010. He serrt as Chancellor o the Exchequer in the Blair Govrenment frae 1997 til 2007. Brown wis a Member o Pairlament (MP) frae 1983 til 2015, furst fur Dumfaurlin East an later for Kirkcaudy an Coudenbeith.

A doctoral graduate o the Varsity o Edinburgh, Brown spent his early career wirkin as baith a lecturer at a further eddication college an a telly jurnalist. He entered Pairlament in 1983 as the MP for Dumfaurlin East. He jyned the Shaidae Cabinet in 1989 as Shaidae Secretar o State for Tred, an wis later promuived tae become Shaidae Chancellor o the Exchequer in 1992. Efter Labour's win in 1997, he wis appyntit Chancellor o the Exchequer, becomin the langest-servin hauder o that office in modren history.

Brown's time as Chancellor wis merked bi major reform o Breetain's monetar an fiscal policy airchitectur, transferrin interest rate settin pouers tae the Bank o Ingland, bi a wide extension o the pouers o the Thesaury tae kiver muckle domestic policy an bi transferrin responsibility for bankin superveesion tae the Financial Services Authority. Controversial muives includit the aboleetion o advance corporation tax (ACT) relief in his first budget, an the remuival in his feenal budget o the 10% "stairtin rate" o personal income tax that he haed introduced in 1999. In 2007, Tony Blair resigned as Prime Meenister an Labour Leader an Brown wis chuisen tae replace him in an uncontestit election.

Efter ineetial rises in opeenion polls follaein Brown becomin Prime Meenister, Labour's popularity declined wi the onset o a recession in 2008, leadin tae puir results in the local an European elections in 2009. A year later, Labour lost 91 seats in the Hoose o Commons at the 2010 general election, the pairty's biggest loss o seats in a single general election syne 1931, makkin the Conservatives the lairgest pairty in a hung pairlament. Brown remeened in office as Labour negotiatit tae form a coaleetion govrenment wi the Leeberal Democrats. On 10 Mey 2010, Brown annoonced he wad staund doun as leader o the Labour Pairty, an instructit the pairty tae pit intae motion the processes tae elect a new leader. Labour's attempts tae retain pouer failed an on 11 Mey, he offeecially resigned as Prime Meenister an Leader o the Labour Pairty. He wis succeedit as Prime Meenister bi David Cameron, an as Leader o the Labour Pairty bi Ed Miliband.

Later, Brown played a prominent role in the campaign surroondin the Scots unthirldom referendum o 2014, galvanisin support ahint mainteenin the union. In 2017, Brown published his autobiografie, My Life, Our Times.

References

Category:1951 births
Category:Academics o Glesga Caledonian Varsity
Category:Academics o the Open Varsity
Category:Alumni o the Varsity o Edinburgh
Category:Chancellors o the Exchequer o the Unitit Kinrick
Category:Commission for Africae members

Category:Leaders o the Labour Pairty (UK)
Category:Livin fowk
Category:Members o the Privy Cooncil o the Unitit Kinrick
Category:Members o the Pairlament o the Unitit Kinrick for Fife constituencies
Category:Fowk associatit wi the campaign for Scots devolution
Category:Fowk eddicatit at Kirkcaldy Heich Schuil
Category:Fowk frae Kirkcaldy
Category:Fowk frae Renfrewshire
Category:Prime Meenisters o the Unitit Kinrick
Category:Rectors o the Varsity o Edinburgh
Category:Scots televeesion jurnalists
Category:Scots Labour Pairty MPs
Category:Scots Presbyterians
Category:Scots scholarts an academics
Category:TED speakers
Category:UK MPs 1983–1987
Category:UK MPs 1987–1992
Category:UK MPs 1992–1997
Category:UK MPs 1997–2001
Category:UK MPs 2001–2005
Category:UK MPs 2005–2010
Category:UK MPs 2010–2015
Category:Youth richts fowk